text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "Ny\u0301ggja\u0301rsdag fer Jesus undir okkara byr\u00f0u"}, {"text_idx": "#000003", "text": "Hvi\u0301 halda vit gudst\u00e6nastu ny\u0301ggja\u0301rsdag? Er ta\u00f0 ikki ein ver\u00f0sligur merkisdagur? Solei\u00f0is minnist eg, at l\u00e6rari okkara i\u0301 liturgikki a\u0301 Pastoralseminariinum i\u0301 Keypmannahavn spurdi, retoriskt. Ti\u0301 hann svara\u00f0i sja\u0301lvur: Ny\u0301ggja\u0301rsdagur er eisini ein kirkjuligur h\u00f8gti\u0301\u00f0sdagur, ti\u0301 hann er a\u0301ttandi jo\u0301ladagur, ta\u0301 vit ha\u0301ti\u0301\u00f0arhalda, at Jesus var\u00f0 umskorin og fekk navni\u00f0 Jesus."}, {"text_idx": "#000004", "text": "\u201cOg ta\u0301 i\u00f0 a\u0301tta dagar vo\u0301ru lidnir, og hann skuldi ver\u00f0a umskorin, ta\u0301 var\u00f0 navn hansara kalla\u00f0 Jesus, solei\u00f0is sum ta\u00f0 var kalla\u00f0 av einglinum, a\u0301\u00f0renn hann var gitin i\u0301 mo\u0301\u00f0urli\u0301vi\u201d (Luk 2,21)."}, {"text_idx": "#000005", "text": "Pr\u00e6dikuteksturin til ny\u0301ggja\u0301rsdag er stytsti pr\u00e6dikutekstur i\u0301 kirkjua\u0301rinum. Bert eitt einstakt vers. Men her er no\u0301g miki\u00f0 at koma saman um til gudst\u00e6nastu! Og eisini no\u0301g miki\u00f0 at liva uppa\u0301 alt a\u0301ri\u00f0! Ti\u0301 ta\u00f0 er bo\u00f0skapurin um navni\u00f0 Jesus. Og i\u0301 bi\u0301bilskari fatan er navni\u00f0 perso\u0301nurin, ta\u00f0 er alt ta\u00f0, perso\u0301nurin er og stendur fyri."}, {"text_idx": "#000006", "text": "Longu ta\u0301 Gabriel eingil vitja\u00f0i Mariu og seg\u00f0i henni, at hon skuldi ver\u00f0a vi\u00f0 barn og eiga ein son, seg\u00f0i hann, at drongurin skuldi eita Jesus. \u201cHann skal ver\u00f0a sto\u0301rur og ver\u00f0a kalla\u00f0ur sonur hins h\u00e6gsta, og Gud Harrin skal geva honum ha\u0301s\u00e6ti Da\u0301vids, fa\u00f0irs hansara; og hann skal ver\u00f0a kongur yvir \u00e6tt Ja\u0301kups allar \u00e6vir, og a\u0301 kongad\u00f8mi hansara skal eingin endi ver\u00f0a\u201d (Luk 1,32-22)."}, {"text_idx": "#000007", "text": "Navni\u00f0 Jesus er ein styttur formur av Jo\u0301sva, sum merkir \u201cHarrin frelsir\u201d ella \u201cHarrin er frelsa\u201d. Ti\u0301 sum eingil Harrans eisini seg\u00f0i vi\u00f0 Jo\u0301sef i\u0301 dreymi: \u201cOg hon skal f\u00f8\u00f0a ein son, og Jesus skalt tu\u0301 kalla navn hansara, ti\u0301 at hann skal frelsa fo\u0301lk si\u0301tt fra\u0301 syndum teirra\u201d (Matt 1,21)."}, {"text_idx": "#000008", "text": "At hesin vikugamli drongurin fekk navni\u00f0 Jesus, samstundis sum hann var\u00f0 umskorin, var ikki bara ein j\u00f8disk si\u00f0venja. Ti\u0301 Jesus var\u00f0 nevniliga a\u0301 henda ha\u0301tt lagdur undir Mo\u0301selo\u0301gina, eins og allir a\u00f0rir j\u00f8dar."}, {"text_idx": "#000009", "text": "Hann skuldi halda alla lo\u0301gina og forskriftir hennara. Men hann skuldi gera ta\u00f0, fyri at seta okkum i\u0301 fr\u00e6lsi fra\u0301 lo\u0301gartr\u00e6ldo\u0301mi \u2013 \u00f8ll tey, i\u00f0 tru\u0301gva a\u0301 hann, b\u00e6\u00f0i j\u00f8dar og heidningar."}, {"text_idx": "#000010", "text": "Sum Paulus skrivar i\u0301 Galatabr\u00e6vinum: \u201cMen ta\u0301 i\u00f0 fylling ti\u0301\u00f0arinnar kom, sendi Gud son si\u0301n, f\u00f8ddan av kvinnu, f\u00f8ddan undir lo\u0301g, til tess at hann kundi keypa tey leys, sum vo\u0301ru undir lo\u0301g, so at vit kundu fa\u0301a sonar\u00e6ttin\u201d (Gal 4,4-5). Hann uppfylti alla lo\u0301gina, men fekk sja\u0301lvur ikki a\u0301go\u0301\u00f0an av ti\u0301. Nei, hann by\u0301tti um pla\u0301ss vi\u00f0 okkum. Hann gav okkum allan a\u0301go\u0301\u00f0an av fullkomna ly\u0301dni si\u0301num, og to\u0301k i\u0301sta\u00f0in alt okkara o\u0301ly\u0301dni a\u0301 seg og doy\u00f0i ti\u0301 ein pi\u0301nufullan og ey\u00f0my\u0301kjandi, ja, mannminkandi dey\u00f0a i\u0301 okkara sta\u00f0."}, {"text_idx": "#000011", "text": "Ti\u0301 sny\u0301r ta\u00f0 seg um at seta alt si\u0301tt a\u0301lit a\u0301 Jesus, og ikki at halda, at vit nokk skulu kla\u0301ra at svara fyri okkum sja\u0301lv a\u0301 ti\u0301 eina degi. Ti\u0301 sum Paulus eisini skrivar til galatar, er ta\u00f0 ein fullkomiliga vo\u0301nleys uppga\u0301va: \u201cTi\u0301 at so mangir, sum halda seg til lo\u0301gargerningar, eru undir banning; ti\u0301 at skriva\u00f0 er: \u201cBanna\u00f0ur er hv\u00f8r tann, sum ikki heldur fast vi\u00f0 alt ta\u00f0, sum skriva\u00f0 er i\u0301 lo\u0301gbo\u0301kini, so at hann ger eftir ti\u0301.\u201d Men at eingin ver\u00f0ur r\u00e6ttvi\u0301sgj\u00f8rdur fyri Gudi vi\u00f0 lo\u0301g, ta\u00f0 er skilligt, ti\u0301 at hin r\u00e6ttvi\u0301si skal liva vi\u00f0 tru\u0301gv. Men lo\u0301gin spyr ikki um tru\u0301gv, men heldur \u201ctann, sum ger eftir hesum, skal liva vi\u00f0 ta\u00f0.\u201d Kristus keypti okkum undan banning lo\u0301garinnar, vi\u00f0 ta\u00f0 at hann var\u00f0 banning fyri okkum, \u2013 ti\u0301 at skriva\u00f0 er: \u201cBanna\u00f0ur er hv\u00f8r tann, sum a\u0301 tr\u00e6i hongur\u201d \u2013 fyri at signing A\u0301brahams kundi koma til heidningarnar i\u0301 Kristi Jesusi, so at vit vi\u00f0 tru\u0301nni kundu fa\u0301a fyrija\u0301ttan andans\u201d (Gal 3,10-14)."}, {"text_idx": "#000012", "text": "Hetta fr\u00e6lsi\u00f0 kom Jesus fyri at vinna okkum. At hann gekk inn undir hesa tungu byr\u00f0u, sum einki anna\u00f0 menniskja i\u0301 allari heimss\u00f8guni nakranti\u0301\u00f0 hevur megna\u00f0 at bera \u2013 og at hann gj\u00f8rdi ta\u00f0 fyri okkara skuld, i\u0301 okkara sta\u00f0. So at hann i\u0301 grundini eisini hevur uppfylt alla lo\u0301gina, \u00f8ll lo\u0301garinnar r\u00e6ttvi\u0301su, men strangu kr\u00f8v fyri okkum. Hetta fr\u00e6lsi\u00f0 ha\u0301ti\u0301\u00f0arhalda vit a\u0301ttanda jo\u0301ladag."}, {"text_idx": "#000013", "text": "So gevur ta\u00f0 kortini \u00f8giliga go\u0301\u00f0a meining at halda ny\u0301ggja\u0301rsdag sum ein kristnan h\u00f8gti\u0301\u00f0ardag! Ti\u0301 her fo\u0301r hann undir verki\u00f0 \u2013 ny\u0301f\u00f8ddi drongurin, sum var Guds einborni sonur sja\u0301lvur. Verki\u00f0, sum hann go\u0301\u00f0 30 a\u0301r seinni fullgj\u00f8rdi a\u0301 krossinum. Solei\u00f0is sum himmalski fa\u00f0ir hansara eisini alment va\u0301tta\u00f0i vi\u00f0 at reisa hann upp fra\u0301 dey\u00f0um pa\u0301skamorgun."}, {"text_idx": "#000014", "text": "Hesi lyfti kunnu vit taka vi\u00f0 okkum inn i\u0301 ny\u0301ggja og o\u0301kenda a\u0301ri\u00f0! Ti\u0301 so fr\u00e6gt vita vit um ta\u00f0 o\u0301kenda a\u0301ri\u00f0, at hv\u00f8nn dag, sum Gud gevur okkum, hava vit t\u00f8rv a\u0301, at ein annar ber okkara byr\u00f0ar!"}, {"text_idx": "#000015", "text": "At ein annar \u2013 ein fullkomin og reinur og heilagur \u2013 ber revsingina fyri okkara syndir, f\u00f8ll og misbrot. So at vit \u2013 i\u0301 tru\u0301nni a\u0301 hann \u2013 kunnu ganga fullkomiliga fri\u0301. So at vit kunnu anda fri\u0301tt. Og so at vit kunnu njo\u0301ta Guds treytaleysa smi\u0301l mo\u0301ti okkum. Okkum, sum eru elska\u00f0u barn hansara fyri sonar hansara Jesu Krists skuld eina."}, {"text_idx": "#000016", "text": "Gott ny\u0301ggja\u0301r \u2013 i\u0301 Jesu navni!"}, {"text_idx": "#000018", "text": "O\u0301lavur Jacobsen og Carsten Fonsdal Mikkelsen tru\u0301bo\u00f0arar hja\u0301 Heimamissio\u0301nini vo\u0301ru vi\u00f0 til m\u00f8tini i\u0301 Vigeland i\u0301 vikuskiftinum 23-25. juni. Millum m\u00f8tini tosa\u00f0u teir saman um naka\u00f0 av ti\u0301, sum teir h\u00f8vdu v..."}, {"text_idx": "#000020", "text": "Mong her i\u0301 F\u00f8royum fylgja spent vi\u00f0 norsku fra\u0301s\u00f8gnunum um veking kring Vigeland Bedehus. Ta\u00f0 er hugaligt at hoyra so go\u0301\u00f0 ti\u0301\u00f0indi, og ta\u00f0 er kanska eyka hugaligt hesafer\u00f0. Fyrst og fremst ti\u0301, at ta\u00f0 er..."}, {"text_idx": "#000021", "text": "Gamalt handrit fortelur um forfall hja\u0301 kristindo\u0301minum i\u0301 F\u00f8royum"}, {"text_idx": "#000024", "text": "Tu\u0301 hevur m\u00f8guliga hoyrt ti\u0301\u00f0indini um andaligu vekingina a\u0301 fro\u0301\u00f0skaparsetrinum Asbury, har ein vanlig gudst\u00e6nasta enda\u00f0i vi\u00f0 eini framhaldandi lovsangsl\u00f8tu, har fo\u0301lk ja\u0301tta si\u0301nar syndir, og gle\u00f0ast um fr..."}, {"text_idx": "#000026", "text": "Kirkjuliga Heimamissio\u0301nin hevur i\u0301 mong a\u0301r havt ein fastan talvudag i\u0301 kirkjum okkara. Talvudagurin er vanliga sexagesima sunnudag (sunnudagin fyri f\u00f8stuinngang), sum i\u0301 a\u0301r er 12. februar. Virksemi\u00f0 hja\u0301 ..."}]